Upravno vijeće Točka 1. Dnevnog reda

65. sjednica 30.07.2025.

**IZVJEŠTAJ O IZVRŠENJU FINANCIJSKOG PLANA   
nastavnog zavoda za javno zdravstvo „Dr. Andrija Štampar“  
u RAZDOBLJU 01.01.- 30.06.2025.**

Obveza sastavljanja Izvještaja o izvršenju financijskog plana propisana je Zakonom o proračunu (NN 144/21), a Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23) propisani su izgled, sadržaj, obveznici primjene, način i rokovi podnošenja, donošenja i objave izvještaja.

Ovaj izvještaj, u odnosu na izvještaj o poslovanju Zavoda za razdoblje 01.01.-30.06.2025. godine, uz podatke o planiranim i ostvarenim prihodima i rashodima u izvještajnom razdoblju, sadrži i podatke o prvotno planiranim prihodima i rashodima te podatke o ostvarenim prihodima i rashodima u istom razdoblju prethodne godine.

Uz navedeno ostvareni prihodi i rashodi prikazani su po izvorima financiranja.

**IZVOR 1.1.1. – OPĆI PRIHODI I PRIMICI**

Izvor 1.1.1. odnosi ne prihode koje Zavod ostvaruje obavljanjem programa i aktivnosti za nadležni proračun Grad Zagreb - Gradski ured za socijalnu zaštitu, zdravstvo, branitelje i osobe s invaliditetom.

U okviri ovog izvora prihoda definirane su ove aktivnosti:

A211106 - Programi promicanja zdravlja i prevencije bolesti

A211107 - Program rada Službe za mentalno zdravlje i prevenciju ovisnosti

T211114 - Pilot projekt: Mobilni tim za mentalno zdravlje

T211115 - Ekološka karta Grad Zagreba

A211001 - Sufinanciranje redovna djelatnosti

Zbog specifičnosti evidentiranja prihoda radi konsolidacije financijskih izvještaja dio prihoda ostvaren od navedenih aktivnosti u okviru ovog izvora evidentira se kao vlastiti prihod u izvoru 3.1.1. okviru vlastitih prihoda.

**IZVOR 1.2.3. – DECENTRALIZACIJA**

Izvor prihoda 1.2.3. odnosi se na financiranje nabave odobrenih predmeta nabave sukladno odobrenom prijedlogu plana popisa prioriteta za raspored decentraliziranih sredstava između zdravstvenih ustanova kojih je osnivač Grad Zagreb u 2025. godini. U izvještajnom razdoblju na ovom izvoru nije bilo evidentiranih prihoda ni rashoda.

**3.1.1 – VLASTITI PRIHODI**

U okviru ovog izvora evidentiraju se Prihodi od pruženih usluga evidentiran na računu 6615, Prihodi od prodaje proizvoda evidentiran na računu 6614, i Ostali prihodi od nefinancijske imovine evidentiran na računu 6429.

Iz ostvarenih prihoda financiraju se troškovi poslovanja za djelatnosti koje obavljaju poslove na tržištu, troškovi zajedničkih službi i rashodi za nabavu nefinancijske imovine.

**IZVOR 4.3.1. PRIHODI ZA POSEBNE NAMJENE-PRORAČUNSKI KORISNICI**

Prihodi za posebne namjene obuhvaćaju ostvarene prihodi na temelju ugovornih obveza evidentirane na računu 6731 u iznosu i prihode od sufinanciranja cijene usluga, participacije i slično evidentirane na kontu 65264.

Prihodi na temelju ugovornih obveza iznose 6.119.803,65 EUR i ostvareni su:

* temeljem ugovora o provođenju primarne zdravstvene zaštite iz obveznog zdravstvenog osiguranja iznosi 4.594.595,22 EUR
* temeljem ugovora o pružanju specijalističko dijagnostičke zdravstvene zaštite iznosi 1.443.925,97 EUR. U izvještajnom razdoblju fakturirano je usluga u vrijednosti 1.790.862,25 EUR što je za 247.313,79 EUR ili 16,02 % više u odnosu na ugovorom odobreni limit.
* temeljem ugovora o provođenju Nacionalnog programa ranog otkrivanja raka dojke iznosi 81.282,46 EUR

Prihodi od sufinanciranja cijene usluga, participacije i slično odnose se na prihode ostvarene od naplaćene participacije za obavljene mikrobiološke usluge u iznosu od 30.176,05 EUR

Iz ostvarenih prihoda financiraju se rashodi poslovanja nastali u obavljanju djelatnosti: higijensko-epidemiološke zdravstvene zaštite, preventivno odgojnih mjera za zdravstvenu zaštitu školske djece i studenata, javnog zdravstva, javnog zdravstva – gerontologije, zdravstvene zaštite mentalnog zdravlja, prevencije i izvanbolničkog liječenja ovisnosti, zdravstvene zaštite iz djelatnosti zdravstvene ekologije, specijalističko dijagnostičke zdravstvene zaštite i nacionalnog programa ranog otkrivanja raka dojke.

**IZVOR 5.2.1 POMOĆI IZ DRUGIH PRORAČUNA**

Pomoći proračunskom korisnicima iz proračuna koji im nije nadležan u izvještajnom razdoblju iznose 2.137.898,89 EUR. Na temelju Upute Ministarstva financija za provođenje knjigovodstvenih evidencija nabave i distribucije cjepiva kod Hrvatskog zavoda za javno zdravstvo, Hrvatskog zavoda za zdravstveno osiguranje i županijskih zavoda za javno zdravstvo KLASA: 011/01/23-01/23, URBROJ:513-05-03-24-3 od 5. studenog 2024. godineu 2025. godini evidentirani su prihodi u visini vrijednosti doza cjepiva koja su bila na stanju na dan 31.12.2024. godine i koja je Hrvatski zavod za javno zdravstvo isporučio u razdoblju 01.01.-30.06.2025. godine. U istom razdoblju evidentirani su rashodi u visini vrijednosti doza cjepiva koja su distribuirana bolnicama i domovima zdravlja i koja su utrošena u ambulanti Zavoda. U izvještajnom razdoblju utrošeno je cjepiva u vrijednosti 1.311.665,06 EUR.

**IZVOR 5.5.1 POMOĆI OD IZVANPRORAČUNSKIH KORISNIKA**

Tekuće pomoći od izvanproračunskih korisnika u izvještajnom razdoblju iznose 20.826,07 EUR, a odnose se na refundaciju troškova isplaćene osnovne plaće sukladno ugovoru o financiranju rada pod nadzorom doktora medicine bez specijalizacije

**IZVOR 5.6.1 POMOĆI TEMELJEM PRIJENOSA EU SREDSTAVA**

Pomoći iz državnog proračuna temeljem prijenosa EU sredstava iznose 144.483,23 EUR i odnose se na plaćanje nastalih i odobrenih (priznatih) troškova za:

• Projekt u okviru komponente „Jačanje otpornosti zdravstvenog sustava“ Nacionalnog plana oporavka i otpornosti 2021. – 2026. temeljem Ugovora o dodjeli bespovratnih sredstava „Centralno financiranje specijalizacija“ u iznosu 123.933,99 EUR. Iz ostvarenih prihoda financiraju se plaće za šest specijalizanata.

• Projekt GreenScape CE - Climate-proof landscape through renaturing urban areas in Central Europe u iznosu - 20.549,24 EUR. Iz navedenih sredstava financiraju se troškovi plaća članova projektnog tima za rad projektu.

**IZVOR 6.1.1. DONACIJE**

U izvještajnom razdoblju primljene su tekuće donacije iznose od 9.590,00 EUR od poslovnih partnera u povodu svečanog obilježavanja 75. godišnjice osnutka Zavoda. Navedi prihodi utrošeni su za pokriće troškova evidentiranih na računu ostali nespomenuti rashodi poslovanja.

**IZVOR 7.1.1. PRIHODI OD PRODAJE / NAKNADA S NASLOVA OSIGURANJA**

U izvještajnom razdoblju Zavod je ostvario prihod od prodaje dugotrajne nefinancijske imovine u iznosu 16.939,00. U svibnju je, putem javne dražbe, realizirana prodaja 12 otpisanih službenih vozila Zavoda i prihode od refundacije šteta u iznosu 415,42 EUR. Navedi prihodi utrošeni su za pokriće rashoda za usluge tekućeg i investicijskog održavanja postrojenja i opreme i nabavu materijala i dijelovi za tekuće i investicijsko održavanje.

Ravnatelj

prof.prim.dr.sc. Branko Kolarić, dr. med.